Ylivieskan keskustaajama

Ylivieskan keskustaajama (alkujaan Ylivieskan kirkonkylä) on Ylivieskan kaupungin hallinnollinen keskus. Keskustaajaman alueella asui vuoden 2021 lopussa 12 569 asukasta.

Keskustaajaman läpi virtaa Kalajoki, jonka etelärannalle Ylivieskan keskusta-alue on ajan saatossa rakentunut. Ylivieskan keskustaajamassa risteävät kantatiet 63, 86 ja valtatie 27. Keskustaajamassa sijaitsee rautatieasema, jossa pysähtyvät kaikki rataosan Seinäjoki–Helsinki henkilöjunat, ja josta erkanee Iisalmelle johtava Iisalmi-Ylivieska-rata. Viime vuosina varsinkin päivittäistavarakauppa on investoinut useita uusia liiketiloja Ylivieskan keskustaajamaan. Keskustaajamassa sijaitsevat muun muassa J. Kärkkäisen, Citymarketin ja Prisma -ketjujen tavaratalot. 

Vuonna 2016 tuhopoltossa tuhoutunut vuonna 1786 valmistunut kirkko sijaitsi Ylivieskan keskustaajamassa. Vuonna 2021 vanhan kirkon paikalle valmistui uusi Pyhän Kolminaisuuden kirkko.

Lähteet

Ylivieska
Pohjois-Pohjanmaan maakunnan taajamat
Suomen kuntakeskukset
Suomen kirkonkylät